# Villach

Villach (alemanez ˈfɪlax ahoskatua; eslovenieraz: Beljak; italieraz: Villaco; friulieraz: Vilac) Austriaren hegoaldean dagoen hiria da, Italia eta Esloveniako mugatik kilometro gutxira dagoena. Kokapena dela eta, komunikazio-korapilo garrantzitsua da. 57.925 biztanle ditu, beraz, biztanle gehien dituen Austriako zazpigarren hiria da. Villacheko biztanle gehienek alemanez hitz egiten badute ere, Esloveniatik gertu dagoenez, gutxiengo batek hitz egiten du eslovenieraz.

## Kokapena

Karintiako estatu federatuan dago, eta Land horretako bigarren hiri garrantzitsuena da, bertako hiriburu Klagenfurten atzetik. Villach komunikazio-korapilo garrantzitsua da Austrian eta Alpe Adriatikoen inguruan, errepidez zein trenbidez. Klagenfurtik mendebaldera dago, Drava ibaien eta Gail ibaiadarraren arteko elkargunean. Drava ibaia, aldi berean, Danubioren ibaiadarra da. Villach inguruan aintzira batzuk daude, besteak beste Ossiacher, Faaker, Silbersee, Vassacher, Magdalensee eta St. Leonharder.
Inguruko natura eta mendiak ederrak dira. Eskiatzeko azpiegitura prestatuak ditu.

## Banaketa administratiboa

Hiria honako estatistika-barruti eta herritan banaturik dago:
| Bogenfeld (eslovenieraz: Vognje Polje) Dobrova (Dobrova) Drautschen (Dravče) Drobollach am Faaker See (Drobolje ob Baškem jezeru) Duel (Dole) Egg am Faaker See (Brdo ob Baškem jezeru) Goritschach (Goriče) Graschitz (Krošče) Gratschach (Grače pri Šentrupertu) Greuth (Rute pri Beljaku) Gritschach (Griče) Großsattel (Sedlo) Großvassach (Velike Laze pri Beljaku) Heiligen Gestade Heiligengeist (Sveti Duh) Kleinsattel (Malo Sedlo) Kleinvassach (Male Laze pri Beljaku) Kratschach (Hrašče pri Mariji na Zilji) Kumitz Landskron (Vajškra) Maria Gail (Marija na Zilji) Mittewald ober dem Faaker See (Na Dobrovi) Mittewald ob Villach Neufellach (Nova Bela) Neulandskron (Nova Vajškra) Obere Fellach (Gornja Bela) Oberfederaun (Gornji Vetrov) Oberschütt (Rogaje pod Dobračem) Oberwollanig | Pogöriach (Pogorje) Prossowitsch (Prosoviče) Rennstein Serai (Seraje) St. Andrä St. Georgen St. Leonhard St. Magdalen St. Michael St. Niklas an der Drau (Miklavž na Dravi) St. Ruprecht St. Ulrich Tschinowitsch (Činoviče) Turdanitsch (Trdaniče pri Mariji na Zilji) Untere Fellach (Spodnja Bela) Unterfederaun (Pod Vetrovom) Unterschütt (Zabuče pri Brnci) Unterwollanig Urlaken Villach-Auen (Log pri Beljaku) Villach-Innere Stadt (Beljak - Mesto) Villach-Lind (Beljak - Lipa) Villach-Seebach-Wasenboden Villach-St. Agathen und Perau Villach-St. Martin Villach-Völkendorf Villach-Warmbad-Judendorf (Beljaške Toplice) Weißenbach Zauchen (Suha pri Vernberku) |

## Historia

Villach inguruan Harri Aroan gizakiak egon zirela erakusten duten frogak aurkitu dira. Erromatarren garaian leku termala izan zen Villach. Izenak, bestetik, jatorri erromatarra du antza: Bilachinium postuarena.
740 urtean Bavierako Dukerriaren esku gelditu zen. Ondoren Bressanone artzapezpiku-barrutiaren mende egon zen (979) eta Bambergko artzapezpiku-barrutiaren mende (1007tik 1759ra arte). 1240an hiri gisa onartua izan zen. 1348an eta 1690ean bi lurrikarek hiriaren zati handi bat suntsitu zuten. Bestalde, urteetan zehar zenbait sutek eraikinei eragin zieten, zehazki 1524, 1606, 1713 eta 1813an.
Bere garaian protestantismoaren gune garrantzitsua izan zen, biztanleria protestantea emigratzera behartu zuten arte; horrek ondorio ekonomiko negatiboak izan zituen hiriarentzat.
Maria Teresa I.a Austriakoak 1759an Villach Bambergi erosi zion. Ondoriozm Austriaren parte izatera igaro zen. Dena dela, urte batzuk, 1809tik 1813ra, Frantziako Lehen Inperioan, frantsesen eskuetan erori zen.
Bigarren Mundu Gerran 40 aire-eraso jasan zituen eta, ondorioz, oso kaltetuta gelditu zen.

## Klima

Datu klimatikoak (Villach 1971-2000) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 1.4 | 5.2 | 10.6 | 14.9 | 20.2 | 23.4 | 25.6 | 25.2 | 20.8 | 14.5 | 6.6 | 1.8 | 14.2 |
| Batez besteko tenperatura (ºC) | -3.2 | -0.6 | 4.0 | 8.3 | 13.5 | 16.7 | 18.7 | 18.3 | 14.1 | 8.5 | 2.2 | -2.1 | 8.2 |
| Batez besteko tenperatura minimoa (°C) | -6.4 | -4.6 | -0.8 | 3.1 | 7.9 | 11.1 | 12.9 | 12.8 | 9.2 | 4.6 | -0.7 | -4.8 | 3.7 |
| Pilatutako prezipitazioa (mm) | 46.8 | 47.1 | 65.5 | 83.2 | 96.1 | 120.5 | 133.7 | 111.3 | 102.3 | 105.5 | 102.2 | 61.2 | 1075.4 |
| Prezipitazio egunak (≥ 1.0 mm) | 5.9 | 5.3 | 7.1 | 9.0 | 10.4 | 12.0 | 11.9 | 10.1 | 8.2 | 8.3 | 7.7 | 6.3 | 102.2 |
| Eguzki orduak | 84.4 | 120.3 | 160.6 | 167.7 | 208.4 | 214.3 | 245.2 | 227.2 | 190.3 | 142.0 | 85.9 | 73.2 | 1919.5 |
| Iturria: Zamg.ac.at ||||||||||||||

## Ondarea

* Landskrongo gaztelua
* Paracelsushof
* Udal museoa (Stadtmuseum)
* San Nikolas eliza
* Gurutze Santuaren eliza
* Plaza Nagusia
* San Jakobo eliza

## Herri eta hiri senidetuak

* Bamberg (GER)
* Udine (ITA)
* Suresnes (FRA)
* Tolmin (SLO), 2014

## Iruditegia

* Gurutze Santuaren eliza.
* San Nikolas eliza.
* Hauptplatz (Plaza Nagusia).
* Villacheko hiri zaharra.
* Gaueko ikuspegia.
* Galtzara erromatarra Warmbaden.

## Erreferentziak

* ↑ https://seunatlascomunidad.com/index.php/2023/05/15/descubriendo-austria-destino-villach/
* ↑ (Alemanez) Klimadaten von Österreich 1971 - 2000. .
* ↑ https://passporterapp.com/es/blog/austria/que-ver-villach-austria/

## Kanpo estekak

* (Alemanez):Webgune ofiziala.
* Web kamerak Villachen.
* (Gaztelaniaz):Zer ikusi Villachen?
* Datuak: Q483522
* Multimedia: Villach / Q483522